[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.7.2009

COM(2009) 420 τελικό

2007/0247 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για οδηγία του Ευρωπαϊκού Κοινοβουλίου και του Συμβουλίου για τροποποίηση των οδηγιών 2002/21/EΚ σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών, 2002/19/EΚ με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους, και 2002/20/EΚ για την αδειοδότηση δικτύων και υπηρεσιών ηλεκτρονικών επικοινωνιών

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2007/0247 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για οδηγία του Ευρωπαϊκού Κοινοβουλίου και του Συμβουλίου για τροποποίηση των οδηγιών 2002/21/EΚ σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών, 2002/19/EΚ με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους, και 2002/20/EΚ για την αδειοδότηση δικτύων και υπηρεσιών ηλεκτρονικών επικοινωνιών

1. Ιστορικό

Διαδικασία

Η Επιτροπή ενέκρινε την πρότασή της για οδηγία COM(2007) 697 – 2007/0247 (COD) (‘οδηγία για τη βελτίωση της νομοθεσίας’) στις 13 Νοεμβρίου 2007 και την υπέβαλε στο Ευρωπαϊκό Κοινοβούλιο και το Συμβούλιο στις 16 Νοεμβρίου 2007 προς θέσπιση με τη διαδικασία συναπόφασης, όπως ορίζεται στο άρθρο 251 της συνθήκης ΕΚ.

Η Οικονομική και Κοινωνική Επιτροπή γνωμοδότησε στις 29 Μαΐου 2008. Η Επιτροπή των Περιφερειών γνωμοδότησε στις 19 Ιουνίου 2008.

Στις 6 Νοεμβρίου 2008, η Επιτροπή ενέκρινε, σύμφωνα με το άρθρο 250 της συνθήκης EΚ, την τροποποιημένη πρότασή της[1], ενσωματώνοντας εν όλω ή εν μέρει πολλές από τις τροπολογίες που είχε υπερψηφίσει το Ευρωπαϊκό Κοινοβούλιο σε πρώτη ανάγνωση, στις 24 Σεπτεμβρίου 2008.

Το Συμβούλιο, σύμφωνα με το άρθρο 251 της συνθήκης EΚ, ενέκρινε την κοινή του θέση επί της προτάσεως στις 16 Φεβρουαρίου 2009[2].

Η Επιτροπή ενέκρινε την ανακοίνωσή της σχετικά με την κοινή θέση του Συμβουλίου στις 17 Φεβρουαρίου 2009[3].

Το Ευρωπαϊκό Κοινοβούλιο ενέκρινε τη θέση του σε δεύτερη ανάγνωση, στις 6 Μαΐου 2009.

2. Στόχοσ της πρότασησ τησ Επιτροπής

Οι προτάσεις της Επιτροπής αποβλέπουν στην προσαρμογή του πλαισίου των κανονιστικών ρυθμίσεων για τις ηλεκτρονικές επικοινωνίες, όσον αφορά την οδηγία πλαίσιο[4], την οδηγία για την αδειοδότηση[5] και την οδηγία για την πρόσβαση[6], ώστε να βελτιωθεί η αποτελεσματικότητά τους, να περιοριστούν οι απαιτούμενοι διοικητικοί πόροι για την εφαρμογή οικονομικής ρύθμισης και για να καταστεί απλούστερη και αποδοτικότερη η πρόσβαση σε ραδιοσυχνότητες.

3. Παρατηρήσεισ της Επιτροπής

3.1. Γενικά

Κατά τη σύνοδό του σε ολομέλεια στις 6 Μαΐου 2009, το Ευρωπαϊκό Κοινοβούλιο ενέκρινε σειρά τροπολογιών που είχαν συμφωνηθεί με το Συμβούλιο επί της κοινής θέσης του Συμβουλίου, αποβλέποντας στην εξασφάλιση της υπερψήφισης σε δεύτερη ανάγνωση. Οι εν λόγω τροπολογίες αφορούν, βασικά:

- όσον αφορά το ραδιοφάσμα: εισαγωγή μεγαλύτερου βαθμού ευελιξίας μέσω ουδετερότητας ως προς υπηρεσίες και τεχνολογία, με ορισμένες, ωστόσο, εξαιρέσεις· δυνατότητα, σε περιορισμένες περιπτώσεις, επιβολής αποκλειστικότητας υπηρεσίας· θέσπιση, από το Ευρωπαϊκό Κοινοβούλιο και το Συμβούλιο, πολυετών προγραμμάτων πολιτικής ραδιοφάσματος, έπειτα από πρόταση της Επιτροπής, επικουρούμενης από την ομάδα πολιτικής ραδιοφάσματος· εξουσία για εναρμόνιση των ζωνών συχνοτήτων, όπου τα δικαιώματα πρόκειται να καταστούν εμπορεύσιμα και εξαίρεση από την απαίτηση έναρξης διαδικασίας χορήγησης δικαιωμάτων σε περίπτωση αναθεώρησης των περιορισμών σε υφιστάμενα δικαιώματα.

- ενίσχυση της ανεξαρτησίας των εθνικών ρυθμιστικών αρχών που είναι υπεύθυνες για εκ των προτέρων ρύθμιση της αγοράς και για επίλυση διαφορών·

- περαιτέρω αποσαφήνιση των απαιτήσεων που ισχύουν σε περιπτώσεις προσφυγής εναντίον αποφάσεων των εθνικών ρυθμιστικών αρχών·

- διάταξη που προβλέπει ότι η Επιτροπή, σε στενή συνεργασία με τον BEREC, εκδίδει συστάσεις σχετικά με την άρση ή/και τροποποίηση σχεδίων μέτρων που έχουν κοινοποιηθεί από εθνικές μυστικές αρχές όσον αφορά επιβολή, τροποποίηση ή άρση εκ των προτέρων υποχρεώσεων φορέων εκμετάλλευσης·

- εξασφάλιση ότι οι εθνικές ρυθμιστικές αρχές λαμβάνουν μέτρα για την προώθηση των συμφερόντων των πολιτών διασφαλίζοντας τα θεμελιώδη δικαιώματα και τις ελευθερίες των τελικών χρηστών·

- εξουσίες στην Επιτροπή για τη θέσπιση περαιτέρω μέτρων εναρμόνισης υπό μορφήν συστάσεων η δεσμευτικών αποφάσεων, σε περίπτωση που εξακολουθούν να υφίστανται διαφορές ως προς την εφαρμογή επανορθωτικών μέτρων·

- ενίσχυση των εξουσιών των εθνικών αρχών να επιβάλουν υποχρεώσεις για μερισμό ευκολιών ή ιδιοκτησίας που συνδέονται με δίκτυα ηλεκτρονικών επικοινωνιών·

- διευκρίνιση των ακολουθητέων αρχών και στόχων από τις εθνικές ρυθμιστικές αρχές, με ιδιαίτερη αναφορά στη διατήρηση των επενδυτικών κινήτρων σε νέα δικτυακή υποδομή με παράλληλη διασφάλιση του ανταγωνισμού·

- επικαιροποίηση και εκσυγχρονισμός διατάξεων με σκοπό τη βελτίωση της τεχνολογικής ουδετερότητας του πλαισίου·

- νέες διατάξεις που καθορίζουν τους όρους και τη διαδικασία που διέπουν την επιβολή λειτουργικού διαχωρισμού εκ μέρους εθνικής ρυθμιστικής αρχής.

Η Επιτροπή αποδέχεται τις τροπολογίες του Ευρωπαϊκού Κοινοβουλίου επειδή ευθυγραμμίζονται με τον συνολικό στόχο και τα γενικά χαρακτηριστικά της πρότασης.

Όσον αφορά την τροπολογία 138, η Επιτροπή την αποδέχθηκε στην τροποποιημένη πρότασή της ύστερα από την πρώτη ανάγνωση στο Ευρωπαϊκό Κοινοβούλιο, στη συνέχεια όμως υποστήριξε το κείμενο του συμβιβασμού μεταξύ Ευρωπαϊκού Κοινοβουλίου και Συμβουλίου ως ισόρροπη λύση. Η Επιτροπή ήταν σε θέση, επομένως, να αποδεχθεί την τροπολογία, θα πράξει πάντως το κατά δύναμιν για να διευκολύνει συμβιβαστική κατάληξη μεταξύ των συνυπεύθυνων νομοθετούντων στο θέμα αυτό.

3.2. Τροποποιημένη πρόταση

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της σύμφωνα με τις τροπολογίες που υπερψήφισε το Ευρωπαϊκό Κοινοβούλιο στην ολομέλειά του της 6ης Mαΐου 2009.

[1] COM(2008) 724 τελικό.

[2] ΕΕ C103E της 5.5.2009, σ 1.

[3] COM(2009) 78 τελικό.

[4] Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 108 της 24.4.2002).

[5] Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (ΕΕ L 108 της 24.4.2002).

[6] Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (ΕΕ L 108 της 24.4.2002).